মাদার টেরিজা
মেরি টেরিজা বোজাঝিউ (বাপ্তাইজিত: অ্যাগনিস গঞ্জা বোজাঝিউ; আলবেনীয়: Anjezë Gonxhe Bojaxhiu; আগস্ট ২৬, ১৯১০ – সেপ্টেম্বর ৫, ১৯৯৭), যিনি মাদার টেরিজা বা তেরেসা নামে অধিক পরিচিত, ছিলেন একজন আলবেনীয়-বংশোদ্ভুত ভারতীয় ক্যাথলিক সন্ন্যাসিনী ও ধর্মপ্রচারক। টেরিজার জন্মস্থান অটোমান সাম্রাজ্যের আলবেনিয়া রাজ্যের স্কপিয়ে। আঠারো বছর বয়স পর্যন্ত তিনি সেখানেই কাটান। ১৯২৮ সালে তিনি আয়ারল্যান্ড হয়ে তৎকালীন ব্রিটিশ উপনিবেশ ভারতে খ্রিস্টধর্ম প্রচার অভিযানে আসেন। জীবনের বাকি অংশ তিনি ভারতেই থেকে যান।
মারি তুসো
১৭৬৫ সালে ডাঃ ফিলিপ কার্টিস প্যারিসে চলে যান এবং 'ক্যাবিনেট ডি সিরে' বা মোমের প্রদর্শনীর লক্ষ্যে কাজ করতে থাকেন। ঐ বছর তিনি ফ্রান্সের সম্রাট পঞ্চদশ লুইসের শেষ উপ-পত্নী "মাদাম দু ব্যারী"'র মোমের ভাস্কর্য তৈরী করেন। এ ভাস্কর্যটিই প্রাচীনতম ভাস্কর্য হিসেবে অদ্যাবধি প্রদর্শিত হচ্ছে বর্তমান মাদাম তুসো যাদুঘরে। ১৭৬৭ সালে তুসো ও তাঁর মা সেখানে কার্টিসের সাথে যোগ দেন। ১৭৭০ সালে কার্টিস মোম কর্মের উপর প্রথম প্রদর্শনী করেন ও বিপুলসংখ্যক দর্শকের মনোযোগ আকর্ষণে সক্ষম হন। ১৭৭৬ সালে "প্যাল্যাইজ রয়েলে" প্রদর্শনীটি স্থানান্তরিত হয়। ১৭৮২ সালে কার্টিস ২য় প্রদর্শনী করেন "ক্যাভার্নে ডেস গ্রান্ডস ভোলিউসে" যা পরবর্তীতে "বোলেভার্ড ডু টেম্পলের" 'ভৌতিক কক্ষ' হিসেবে পরিচিত।